

МОНГОЛ УЛСЫН ХУУЛЬ

2021 оны 04 сарын 08 өдөр Төрийн ордон, Улаанбаатар хот

**ХҮҮХДИЙН ЭРХИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Хүүхдийн эрхийн тухай хуулийн 16 дугаар зүйлд доор дурдсан агуулгатай 16.6,16.7 дахь хэсэг нэмсүгэй:

“16.6.Хүүхдэд зориулсан бүтээн байгуулалт, хүүхдийн хөгжил, хамгаалал, оролцоог дэмжих зориулалт бүхий Хүүхдийн төлөө сантай байна.

16.7.Энэ хуулийн 16.6-д заасан сангийн удирдлага, сангийн хөрөнгийг бүрдүүлэх, зарцуулах, гүйцэтгэлийг тайлагнах, хянахтай холбогдсон харилцааг Засгийн газрын тусгай сангийн тухай хуулиар зохицуулна.”

**2 дугаар зүйл.**Энэ хуулийг Засгийн газрын тусгай сангийн тухай хуульд нэмэлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР